ອາຟຣິກາໃຕ້ ກະກຽມ ຮັບຕ້ອນ ບັນດາຜູ້ນໍາໂລກ ທີ່ຈະໄປຮ່ວມໄວ້ອາໄລ ແກ່ທ່ານແມນເດລາ (ວີດີໂອ/ສະໄລດ໌)
ບັນດາຜູ້ນໍາໂລກ ຫຼາຍສິບຄົນ ຮວມທັງ 4 ປະທານາທິບໍດີ ສະຫະລັດ ຈະໄປຮ່ວມພິທີໄວ້ອາໄລ ແກ່ທ່ານແມນເດລາ ໃນວັນອັງຄານມື້ອື່ນນີ້.
ອາຟຣິກາໃຕ້ກຳລັງກະກຽມເພື່ອເປັນເຈົ້າພາບຕ້ອນຮັບບັນດາ ຜູ້ນຳຂອງໂລກຈໍານວນຫຼາຍສິບຄົນ ທີ່ວາງແຜນທີ່ຈະໄປຮ່ວມ ພິທີໄວ້ອາໄລແກ່ທ່ານ Nelson Mandela ອະດີດຜູ້ນຳພາຕໍ່ ຕ້ານນະໂຍບາຍແບ່ງແຍກເຊື້ອຊາດຜິວພັນ ທີ່ໄດ້ເຖິງແກ່ອະສັນ ຍະກຳໄປໃນສັບປະດາແລ້ວນີ້ ຮວມອາຍຸໄດ້ 95 ປີ ຊຶ່ງພິທີດັ່ງ ກ່າວຈະມີຂຶ້ນໃນັວນອັງຄານມື້ອື່ນນີ້ ທ່ານບາຣັກ ໂອບາມາ ປະທານາທິບໍດີສະຫະລັດ ພ້ອມດ້ວຍອະ ດີດປະທານາທິບໍດີGeorge W Bush, Bill Clinton ແລະ Jimmy Carter ຈະເດີນທາງໄປຍັງນະຄອນ Johannesburg ບ່ອນທີ່ພິທີຈະຖືກຈັດຂຶ້ນຢູ່ເດິ່ນກີລາບານເຕະທີ່ເປັນບ່ອນຊີງຂັນ ຊະນະເລີດກີລາບານເຕະປະຈຳປີ 2010 ນັ້ນ ທ່ານ George H W Bush ບິດາຂອງ ທ່ານ George W Bush ເປັນອະດີດປະທານາທິບໍດີສະຫະລັດທີ່ຍັງມີຊີວິດ ຄົນດຽວ ເທົ່ານັ້ນ ທີ່ຈະບໍ່ໄດ້ໄປຮ່ວມໃນພິທີດັ່ງກ່າວ ໂຄສົກປະຈຳທ່ານກ່າວວ່າ ທ່ານ Bush ໄວ 89 ປີ ບໍ່ສາມາດເດີນທາງໄກໄດ້ອີກແລ້ວ ລັດຖະມຸນຕີຕ່າງປະເທດອາຟຣິກາໃຕ້ກ່າວວ່າ ໄດ້ມີຄວາມສົນໃຈຫຼວງຫຼາຍ ຢ່າງບໍ່ເຄີຍ ມີມາກ່ອນ ຈາກບັນດາຜູ້ນຳຂອງໂລກ ທີ່ຢາກໄປຮ່ວມພິທີໄວ້ອາໄລດັ່ງກ່າວ ຊຶ່ງຈະດຳເນີນ ໄປພາຍໃຕ້ການຮັກສາຄວາມປອດໄພຢ່າງເຂັ້ມງວດ ທ່ານ David Cameron ນາຍົກລັດຖະມຸນຕີອັງກິດ ປະທານາທິບໍດີ Hassan Rouhani ແຫ່ງອີຣ່ານ ປະທານາທິບໍດີ Raul Castro ແຫ່ງຄີວບາ ກັບທ່ານພັນກິມູນ ເລຂາທິການ ໃຫຍ່ສະຫະປະຊາຊາດ ພ້ອມກັບພວກຜູ້ນຳປະເທດອື່ນໆ ກໍຄາດວ່າຈະໄປຮ່ວມໃນພິທີ ໄວ້ອາໄລແກ່ທ່ານ Mandela ທີ່ໄດ້ໂຜ່ໂຕອອກມາຈາກການຖືກຂັງຄຸກເປັນເວລາ 27 ປີ ມາເປັນປະທານາທິບໍດີຜິວດຳຄົນທຳອິດຂອງອາຟຣິກາໃຕ້